A Real Madrid legendája nekiment Carlo Ancelottinak
A Real Madrid korábbi legendás középpályása, Guti élesen bírálta a Barcelonától elszenvedett 4-0-s hazai vereség után a csapat edzõjét, Carlo Ancelottit.
A Reallal játékosként háromszoros BL-gyõztes Guti a vasárnapi El Clásico után nem rejtette véka alá a véleményét, és éles kritikával illette a madridi klub olasz edzõjét, felróva neki, hogy miért jegel a kispadon olyan sztárokat, akik fontos szerepet tölthetnének be a csapatban.

Ha én vagyok Ancelotti, és olyan játékosaim ülnek a kispadon, mint Eden Hazard, Gareth Bale, Luka Jovic és Isco, akkor miért nem cserélem be legalább az egyikõjüket? Mi történik itt? Ez teljesen érthetetlen" - mondta Guti, utalva arra, hogy a felsorolt sztárok közül senki sem kapott lehetõséget a Barcelona ellen a Santiago Bernabeu Stadionban, pedig az olasz tréner négyet is cserélt a második félidõben.

Guti nem kímélte a Real brazil szélsõjét, az ezúttal rendkívül halvány teljesítményt nyújtó, és 1-0-s Barca-vezetésnél ziccert hibázó Vinícius Juniort sem.

Vinícius sokkal többet törõdik a bírókkal és az ellenfelekkel, mint a játékkal. Ez egyszerûen elfogadhatatlan" - tette hozzá az egykori remek futballista, aki visszavonulása után a Real korosztályos csapatainál is dolgozott edzõként.

A Real Madrid a katalán riválisától elszenvedett 4-0-s veresége ellenére továbbra is magabiztosan vezeti a La Ligát, a második helyezett Sevillát 9 ponttal, míg a jelenleg harmadik Barcelonát - amely nála egy meccsel kevesebbet játszott - 12 ponttal elõzi meg.